**SAISTOŠO NOTEIKUMU PROJEKTS**

Ventspilī

|  |  |  |
| --- | --- | --- |
| 2024. gada \_\_\_\_.\_\_\_\_\_\_\_\_\_\_ |  | Nr.\_\_\_\_  (protokols Nr.\_\_\_\_; \_\_\_\_.§) |

**Grozījumi Ventspils valstspilsētas pašvaldības domes 2023. gada 13. aprīļa saistošajos noteikumos Nr. 2 “Par Ventspils valstspilsētas pašvaldības sociālajiem pabalstiem un to piešķiršanas kārtību”**

*Izdoti saskaņā ar Sociālo pakalpojumu un sociālās palīdzības likuma*

*36. panta sesto daļu,*

*Pašvaldību likuma 44. panta pirmo un otro daļu,*

*Ministru kabineta 2005. gada 15. novembra noteikumu*

*Nr. 857 “Noteikumi par sociālajām garantijām*

*bārenim un bez vecāku gādības palikušajam bērnam, kurš ir*

*ārpusģimenes aprūpē, kā arī pēc ārpusģimenes aprūpes beigšanās”*

*22., 27., 30., 31. un 31.1 punktu un*

*Ministru kabineta 2018. gada 26. jūnija noteikumu*

*Nr. 354 “Audžuģimenes noteikumi” 78. punktu*

1. Izdarīt Ventspils valstspilsētas pašvaldības domes 2023. gada 13. aprīļa saistošajos noteikumos Nr. 2 “Par Ventspils valstspilsētas pašvaldības sociālajiem pabalstiem un to piešķiršanas kārtību” (Latvijas Vēstnesis, 2023., Nr. 89, 2023., Nr. 201, 2023., Nr. 240) šādus grozījumus:

1.1. izteikt saistošo noteikumu izdošanas tiesisko pamatojumu šādā redakcijā:

“Izdoti saskaņā ar Sociālo pakalpojumu un sociālās palīdzības likuma 36. panta sesto daļu, Pašvaldību likuma 44. panta pirmo un otro daļu, likuma “Par palīdzību dzīvokļa jautājumu risināšanā” 25.2 panta pirmo un piekto daļu, Ministru kabineta 2005. gada 15. novembra noteikumu Nr. 857 “Noteikumi par sociālajām garantijām bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās” 22., 27., 30., 31. un 31.1 punktu un Ministru kabineta 2018. gada 26. jūnija noteikumu Nr. 354 “Audžuģimenes noteikumi” 78. punktu”;

1.2. svītrot 10.11. un 10.12. apakšpunktu;

1.3. svītrot 10.14. apakšpunktu;

1.4. papildināt ar 10.18.1 apakšpunktu šādā redakcijā:

“10.18 1. pabalsts mājokļa īres maksas daļējai kompensēšanai daudzbērnu ģimenei;”;

1.5. izteikt 10.19.4. apakšpunktu šādā redakcijā:

“10.19.4. mājokļa pabalsts bārenim;”;

1.6. papildināt ar 10.19.7.1 apakšpunktu šādā redakcijā:

“10.19.7 1. pabalsts finanšu pratības apgūšanai;”;

1.7. papildināt ar 10.19.11. apakšpunktu šādā redakcijā:

“10.19.11. pabalsts jaunieša pēc ārpusģimenes aprūpes atbalsta personai.”;

1.8. izteikt 50.2. apakšpunktu šādā redakcijā:

“50.2. mājsaimniecības, kurās visas pilngadīgās personas ir pensionāri un/vai personas ar invaliditāti, ja ienākumi uz katru mājsaimniecībā dzīvojošo personu pēdējo trīs mēnešu laikā vidēji mēnesī nepārsniedz Pašvaldības domes saistošajos noteikumos noteikto maznodrošinātas mājsaimniecības ienākumu slieksni pirmajai vai vienīgajai personai mājsaimniecībā.”;

1.9. izteikt 60.1. apakšpunktu šādā redakcijā:

“60.1. kuru ienākumi uz katru mājsaimniecībā dzīvojošo personu pēdējo trīs mēnešu laikā vidēji mēnesī nepārsniedz Pašvaldības domes saistošajos noteikumos noteikto maznodrošinātas mājsaimniecības ienākumu slieksni pirmajai vai vienīgajai personai mājsaimniecībā;”;

1.10. svītrot 2.11. un 2.12. apakšnodaļu;

1.11. svītrot 2.14. apakšnodaļu;

1.12. izteikt 95.5. apakšpunkta ievaddaļu šādā redakcijā:

“95.5. pensionāriem, kuri ir sasnieguši Latvijas Republikas normatīvajos aktos noteikto pensionēšanās vecumu, personām, kurām atbilstoši Latvijas Republikas normatīvajiem aktiem ir piešķirta apgādnieka zaudējuma pensija, izdienas pensija, personām ar invaliditāti, Černobiļas AES avārijas seku likvidēšanas dalībniekam, ar nosacījumu, ja iepriekš minēto personu Latvijas vai citas valsts vecuma, apgādnieka zaudējuma, invaliditātes vai izdienas pensijas, valsts sociālā nodrošinājuma pabalsta, apdrošināšanas atlīdzības sakarā ar nelaimes gadījumu darbā vai arodslimību, valsts sociālā pabalsta Černobiļas AES avārijas seku likvidēšanas dalībniekam, kaitējuma atlīdzības Černobiļas AES avārijas seku likvidēšanas dalībniekam apmērs mēnesī nepārsniedz 527,00 *euro* (pirms nodokļu nomaksas) – divas reizes gadā:”

1.13. papildināt ar 2.18 1.apakšnodaļu šādā redakcijā:

**“2.18.1 Pabalsts mājokļa īres maksas daļējai kompensēšanai daudzbērnu ģimenei**

108.1 Tiesības uz pabalstu mājokļa īres maksas daļējai kompensēšanai ir daudzbērnu ģimenei, kura atbilst visiem turpmāk minētajiem nosacījumiem:

108.1 1. ģimene aprūpē trīs vai vairāk bērnus;

108.1 2. bērni līdz 18 gadu vecuma sasniegšanai (vai līdz 24 gadu vecuma sasniegšanai turpina mācības klātienē vispārējās vai profesionālās izglītības iestādē, koledžā vai ir pilna laika klātienes studējošie studenti augstskolā);

108.1 3. vismaz vienam no vecākiem dzīvesvietas deklarēšanās periods Pašvaldības administratīvajā teritorijā nav mazāks par trīs gadiem;

108.1 4. ģimenes vajadzībām tiek īrēts mājoklis, kurā vismaz viens no vecākiem un vismaz trīs bērni ir deklarējuši savu dzīvesvietu;

108.1. 5. dzīvojamās telpas īres līgumu ar izīrētāju ir noslēdzis kāds no ģimenē esošajiem bērnu vecākiem;

108.1. 6. ģimene savām vajadzībām īrē ne vairāk kā vienu mājokli un tai īpašumā vai valdījumā nav cits mājoklis;

108.1 7. visi ģimenē esošie skolas vecuma bērni iegūst valstī noteikto obligāto izglītību. Izglītības iestādi bērns apmeklē regulāri, tas ir, mācību semestrī nav reģistrēti vairāk kā 20 mācību stundu kavējumi neattaisnotu iemeslu dēļ;

108.1 8. nevienam no vecākiem ar bāriņtiesas lēmumu nav atņemtas bērna aprūpes tiesības vai ar tiesas lēmumu nav atņemtas bērna aizgādības tiesības.

108.2 Pabalstu mājokļa īres maksas daļējai kompensēšanai daudzbērnu ģimenei piešķir par kompensējamo platību 15 m2 uz katru mājoklī deklarēto bērnu, nepārsniedzot mājokļa kopējo platību.

108.3 Lai saņemtu pabalstu mājokļa īres maksas daļējai kompensēšanai daudzbērnu ģimenei, papildus Noteikumu 3. un 8. punktā minētajam jāiesniedz:

108.3 1. dzīvojamās telpas īres līguma kopija, uzrādot oriģinālu;

108.3 2. izziņa, ka bērns, kurš apgūst valstī noteikto obligāto izglītību, izglītības iestādi apmeklē regulāri, tas ir, mācību semestrī nav reģistrēti vairāk kā 20 mācību stundu kavējumi neattaisnotu iemeslu dēļ.

108.4  Pabalsta mājokļa īres maksas daļējai kompensēšanai daudzbērnu ģimenei apmērs tiek noteikts, ņemot vērā bērnu skaitu ģimenē:

108.4 1. ar desmit bērniem – 90% apmērā no mājokļa ikmēneša īres maksas, pabalsta apmēram nepārsniedzot 1,92 *euro* par 1 m2;

108.4 2. ar deviņiem bērniem – 80% apmērā no mājokļa ikmēneša īres maksas, pabalsta apmēram nepārsniedzot 1,71 *euro* par 1 m2;

108.4 3. ar astoņiem bērniem – 70% apmērā no mājokļa ikmēneša īres maksas, pabalsta apmēram nepārsniedzot 1,49 *euro* par 1 m2;

108.4 4. ar sešiem vai septiņiem bērniem – 60% apmērā no mājokļa ikmēneša īres maksas, pabalsta apmēram nepārsniedzot 1,28 *euro* par 1 m2;

108.4 5. ar pieciem bērniem – 50% apmērā no mājokļa ikmēneša īres maksas, pabalsta apmēram nepārsniedzot 1,07 *euro* par 1 m2;

108.4 6. ar četriem bērniem – 45% apmērā no mājokļa ikmēneša īres maksas, pabalsta apmēram nepārsniedzot 0,97 *euro* par 1 m2;

108.4 7. ar trīs bērniem – 40% apmērā no mājokļa ikmēneša īres maksas, pabalsta apmēram nepārsniedzot 0,85 *euro* par 1 m2.

108.5 Pabalstu mājokļa īres maksas daļējai kompensēšanai daudzbērnu ģimenei piešķir uz laiku līdz 12 mēnešiem ar tā mēneša 1. datumu, kad ir pieņemts lēmums par minētā pabalsta piešķiršanu.

108.6 Lai saņemtu īres maksas kompensāciju, ja pieņemts lēmums par pabalsta mājokļa īres maksas daļējai kompensēšanai daudzbērnu ģimenei piešķiršanu, personai Sociālajā dienestā jāiesniedz maksājumu apliecinošu dokumentu par pilnā apmērā veiktu īres maksu.

108.7 Īres maksa tiek kompensēta par maksājumiem, kas veikti par periodu, kurā ar Sociālā dienesta lēmumu ir piešķirts pabalsts mājokļa īres maksas daļējai kompensēšanai daudzbērnu ģimenei, ja pabalsta saņēmējs ir iesniedzis Sociālajā dienestā maksājumus apliecinošus dokumentus par pilnā apmērā veiktajiem īres maksājumiem. Maksājumus apliecinošie dokumenti iesniedzami ne vēlāk kā vienu mēnesi no dienas, kad beidzies termiņš, uz kuru pabalsta saņēmējam tika piešķirts pabalsts mājokļa īres maksas daļējai kompensēšanai daudzbērnu ģimenei.

108.8 Ģimenei, kura saņem pabalstu mājokļa īres maksas daļējai kompensēšanai daudzbērnu ģimenei, ir pienākums nekavējoties informēt Sociālo dienestu:

108.8 1. ja mainās mājoklī deklarēto bērnu skaits;

108.8 2. ja ģimenei ir noslēgts jauns dzīvojamās telpas īres līgums.

108.9 Ja pabalsta saņēmējs nav ievērojis šo Noteikumu 108.8 punktā minētās prasības, Sociālais dienests pārtrauc pabalsta mājokļa īres maksas daļējai kompensēšanai daudzbērnu ģimenei izmaksu ar brīdi, kad tai kļuva zināma faktisko un/vai juridisko apstākļu maiņa, kas bija par pamatu minētā pabalsta izmaksāšanai.

108.10 Pabalsts mājokļa īres maksas daļējai kompensēšanai netiek piešķirts daudzbērnu ģimenei, kura saņem mājokļa pabalstu.”;

1.14. izteikt 112. punktu šādā redakcijā:

“112. Pēc pilngadības sasniegšanas bārenim piešķir vienreizēju pabalstu sadzīves priekšmetu un mīkstā inventāra iegādei 3424 *euro* apmērā pie nosacījuma, ja pilngadību sasniegušais bārenis turpina iegūt izglītību. Ja izglītība netiek iegūta, vienreizējā pabalsta apmērs sadzīves priekšmetu un mīkstā inventāra iegādei ir 2424 *euro* apmērā.”;

1.15. svītrot 113. punktu;

1.16. izteikt 2.19.1.4. apakšnodaļu šādā redakcijā:

“**2.19.1.4.** **Mājokļa pabalsts bārenim**

117. Lai saņemtu mājokļa pabalstu, bārenim papildus Noteikumu 3. punktā minētajam jāiesniedz:

117.1. dzīvojamās telpas īres vai patapinājuma līguma kopija (uzrādot oriģinālu), bet īslaicīgas uzturēšanās mītnes pakalpojuma saņēmējam – līguma par sociālā pakalpojuma saņemšanu kopija (uzrādot oriģinālu);

117.2. iepriekšējā vai kārtējā mēneša izdevumus par dzīvojamās telpas lietošanu un izdevumus par pakalpojumiem, kas saistīti ar dzīvojamās telpas lietošanu, apliecinošu dokumentu kopijas, uzrādot oriģinālus;

117.3. ja tiek grozīts vai izbeigts Noteikumu 117.1. apakšpunktā minētais līgums, bārenim Sociālajā dienestā jāiesniedz līguma grozījumu kopija (uzrādot oriģinālu) vai jauna līguma kopija (uzrādot oriģinālu).

117.1 Mājokļa pabalsts tiek piešķirts uz trim kalendāra mēnešiem, ar mēnesi, kad saņemts iesniegums un Noteikumu 117. punktā minētie dokumenti.

117.2 Mājokļa pabalstu aprēķina, ņemot vērā Noteikumu 117. punktā minētos dokumentus un Ministru kabineta noteikumos par mājsaimniecības materiālās situācijas izvērtēšanu un sociālās palīdzības saņemšanu un sociālās palīdzības pabalstiem noteiktās mājokļa pabalsta aprēķināšanai izmantojamās izdevumu pozīciju minimālās normas. Mājokļa pabalsts tiek piešķirts, nepārsniedzot faktiskos ar mājokļa lietošanu saistītos izdevumus.

117.3 Ja bārenim triju mēnešu laikā pēc iesnieguma par mājokļa pabalsta aprēķināšanu iesniegšanas mainās izdevumi par mājokļa lietošanu, Sociālais dienests, pamatojoties uz bāreņa iesniegumu un ar mājokļa lietošanu saistītajos maksājumu rēķinos norādīto izdevumu summu, veic mājokļa pabalsta par šo periodu pārrēķinu atbilstoši faktiskajiem izdevumiem konkrētajā mēnesī.”;

1.17. papildināt ar 2.19.1.7.1 apakšnodaļu šādā redakcijā:

“**2.19.1.7.1 Pabalsts finanšu pratības apgūšanai**

129.1 Pabalstu finanšu pratības apgūšanai ir tiesības saņemt bārenim, kurš sasniedzis pilngadību.

129.2 Pabalsts tiek izmaksāts 12 mēnešus, katru mēnesi izmaksājot pabalstu 258,00 *euro* apmērā.

129.3 Pabalsts tiek izmaksāts pie nosacījuma, ja pilngadību sasniegušais bārenis neturpina uzturēties ārpusģimenes aprūpē.

129.4 Pabalsta apmērs piešķiršanas un pārtraukšanas mēnesī tiek aprēķināts proporcionāli kalendāro dienu skaitam, par kurām pabalsts pienākas.”;

1.18. Papildināt ar 2.19.2.4.apakšnodaļu šādā redakcijā:

“**2.19.2.4. Pabalsts jaunieša pēc ārpusģimenes aprūpes atbalsta personai**

147.1 Pabalstu jaunieša pēc ārpusģimenes aprūpes atbalsta personai ir tiesības saņemt personai, kura līdz pilngadībai ir realizējusi ārpusģimenes aprūpi bērnam bārenim vai bez vecāku gādības palikušam bērnam un, beidzoties ārpusģimenes aprūpei pēc jaunieša pilngadības sasniegšanas, turpina nodrošināt praktisku atbalstu, pie nosacījuma, ka jaunietis nedzīvo vienā mājsaimniecībā ar pabalsta pieprasītāju.

147.2 Pabalstu jaunieša pēc ārpusģimenes aprūpes atbalsta personai piešķir, pamatojoties uz sociālā darbinieka veiktu jaunieša sociālo prasmju un vajadzību izvērtējumu, izstrādājot trīspusēju sadarbības plānu ar jaunieti pēc ārpusģimenes aprūpes un pabalsta pieprasītāju.

1. 3 Pabalsts jaunieša pēc ārpusģimenes aprūpes atbalsta personai tiek piešķirts uz laiku līdz sešiem mēnešiem. Pēc sešu mēnešu perioda, veicot trīspusējā sadarbības plāna izvērtēšanu, nepieciešamības gadījumā pabalsta piešķiršanu jaunieša pēc ārpusģimenes aprūpes atbalsta personai var pagarināt vēl uz laiku līdz sešiem mēnešiem, bet ne ilgāk kā divus gadus kopš jaunietis pēc ārpusģimenes aprūpes uzsācis patstāvīgu dzīvi.

147.4 Pabalsts jaunieša pēc ārpusģimenes aprūpes atbalsta personai ir 250,00 *euro* apmērā mēnesī.

147.5 Pabalsta jaunieša pēc ārpusģimenes aprūpes atbalsta personai izmaksu pārtrauc, ja:

147.51. bez objektīva iemesla viena mēneša laikā nav izdevusies atbalsta personai sadarbība ar jaunieti;

147.52. jaunietis bez objektīva iemesla pārtraucis sadarbību ar atbalsta personu;

147.53. jaunietis vai atbalsta persona rakstiski lūdz pārtraukt trīspusējā sadarbības plāna realizāciju;

147.54. jaunietis ir mainījis dzīvesvietu uz citas pašvaldības administratīvo teritoriju un sadarbība ar atbalsta personu nav iespējama.”

2. Lēmumi par pabalsta piešķiršanu, kuri pieņemti līdz šo saistošo noteikumu spēkā stāšanās brīdim, ir spēkā līdz šajos lēmumos norādītā termiņa beigām.

3. Atzīt par spēku zaudējušiem:

3.1. Ventspils pilsētas domes 2012. gada 29. jūnija saistošos noteikumus Nr. 16 “Par pabalstu mājokļa īres maksas daļējai kompensēšanai daudzbērnu ģimenēm” (Latvijas Vēstnesis, 2012., Nr.132, 2013., Nr. 247);

3.2. Ventspils pilsētas domes 2015. gada 28. janvāra saistošos noteikumus Nr. 2 “Par dzīvokļa pabalstu bērnam bārenim un bērnam, kurš palicis bez vecāku gādības” (Latvijas Vēstnesis, 2015., Nr. 28).

Domes priekšsēdētājs J.Vītoliņš